ไฟแนนซ์ทูเดย์
..จากเดิมที่คลังมีเรื่องต้องเสนอเข้าที่ประชุมคณะรัฐมนตรี (ครม.) งวด 14 ก.ค. เต็มไปหมด ทั้งช่วยเอสเอ็มอี ช่วยภัยแล้ง ช่วยเกษตรกรติดจำนองหนี้ แต่ไปๆ มาๆ กลับมีแค่เรื่องเอสเอ็มอี กับคงแวต 7% ปล่อยให้ข้อเสนอแก้ภัยแล้งแจกเงินไร่ละพันของ สศค. ที่ปลัดคลัง รังสรรค์ ศรีวรศาสตร์ ให้ข่าวมาก่อนหน้านี้ต้องเป็นหมัน ข่าวแว่วว่าที่ประชุม ครม.ถกเถียงกันหน้าดำคร่ำเคร่งเรื่องช่วยภัยแล้งกันนานโข
15 ก.ค. 2558

..จากเดิมที่คลังมีเรื่องต้องเสนอเข้าที่ประชุมคณะรัฐมนตรี (ครม.) งวด 14 ก.ค. เต็มไปหมด ทั้งช่วยเอสเอ็มอี ช่วยภัยแล้ง ช่วยเกษตรกรติดจำนองหนี้ แต่ไปๆ มาๆ กลับมีแค่เรื่องเอสเอ็มอี กับคงแวต 7% ปล่อยให้ข้อเสนอแก้ภัยแล้งแจกเงินไร่ละพันของ สศค. ที่ปลัดคลัง รังสรรค์ ศรีวรศาสตร์ ให้ข่าวมาก่อนหน้านี้ต้องเป็นหมัน ข่าวแว่วว่าที่ประชุม ครม.ถกเถียงกันหน้าดำคร่ำเคร่งเรื่องช่วยภัยแล้งกันนานโข
..มีโอกาสได้สอบถาม ณรงค์ชัย ว่องธนะวิโมกข์ ซีเอฟโอของแบงก์ซีไอเอ็มบี ไทย ที่กำลังจะย้ายค่ายไปยังเจ้าจำปี เป็นว่าที่รองกรรมการผู้อำนวยการใหญ่สายการเงินและการบัญชี (ดีอี) ในอีก 2 สัปดาห์นี้ ว่า หนักใจหรือไม่ที่จะไปการบินไทย ในยุคที่ไม่มีใครอยากไปเหมือนแต่ก่อน เพราะเป็นยุคต้องฟื้นฟูใหญ่หลังขาดทุนมาเยอะ
พี่บ๊อบ บอกว่า ยุคนี้สิยิ่งต้องไป เพราะเป็นยุคที่รัฐวิสาหกิจจะโปร่งใสเปิดเผยข้อมูลได้มากที่สุด เพื่อให้ทุกคนได้เข้าใจถึงปัญหาที่เกิดขึ้นจริงๆ และจะได้ร่วมกันแก้ปัญหาต่อไปได้ เชื่อว่าคนการบินไทยพร้อมใจกันทำเพื่อองค์กรอยู่แล้ว ไม่มีปัญหา